<classify> Taswa imepokea kwa furaha ushindi huo wa Dk Magufuli, ikiamini atawapa furaha wanamichezo katika masuala mbalimbali kama alivyofanya mtangulizi wake, Rais Jakaya Kikwete, ambaye anamaliza muda wake wa kuwatumikia Watanzania kwa mujibu wa katiba na ataanzia pale mtangulizi wake alipoishia.Kutokana na hali hiyo, tunampongeza Rais Mteule Dk Magufuli na Makamu wake, Samia Suluhu Hassan, ambaye atakuwa mwanamke wa kwanza Tanzania kushika wadhifa wa Makamu wa Rais hapa nchini, alisema Pinto.Pia Taswa imewapongeza wadau wote wa michezo waliochaguliwa kwa nafasi mbalimbali za ubunge na udiwani na kwamba ushindi wao utakuwa mwanzo mzuri katika kusaidia michezo hapa nchini.Tunawapongeza pia wale ambao si wanamichezo, lakini walitumia mgongo wa michezo na wanamichezo kutafuta uongozi wa kisiasa katika nafasi za Ubunge na Udiwani, wakiahidi watasaidia michezo.Nao tunawapongeza na tunasubiri utekelezaji wa ahadi zao. Hivyo basi tunaamini wanasiasa walioingia wakitokea kwenye michezo wanajua matatizo yaliyoko huko kwa kiasi kikubwa kuliko mwingine yeyote, hivyo wanaweza kusaidia kwa kiasi fulani mawazo ili michezo ipige hatua, alisema Pinto.  <topic>: michezo 